Ο περιορισμένος χρόνος συμμετοχής του Κωνσταντίνου Μαυροπάνου και το γεγονός πως δύσκολα θα πάρει ευκαιρίες στην τρέχουσα σεζόν υπό την καθοδήγηση του Μίκελ Αρτέτα έχει ως αποτέλεσμα να προκριθεί η λύση του δανεισμού του σύμφωνα με την «Telegraph».

O πρώην παίκτης του ΠΑΣ Γιάννινα μετράει μόλις μια φετινή συμμετοχή με την πρώτη ομάδα, όταν πήρε την ευκαιρία από τον Φρέντι Λιούνγκμπεργκ να αγωνιστεί στο αρχικό σχήμα της εκτός έδρας αναμέτρησης με την Σταντάρ Λιέγης στο πλαίσιο της 6ης αγωνιστικής της φάσης των ομίλων του Europa League.

Αξίζει να σημειωθεί πως στους 18 μήνες που κάθονταν στον πάγκο της αγγλικής ομάδας ο Ουνάι Έμερι πήρε μόλις 149 λεπτά συμμετοχής. Με τον Αρτέτα, ο Μαυροπάνος συμπεριελήφθη τρεις φορές στην αποστολή της Άρσεναλ δίχως να χρησιμοποιηθεί.